Dipesalema 143 | Baebele ya mo Internet | Thanolo ya Lefatshe le Lesha
Pina ya ga Dafide. 143 Ao tlhe Jehofa, utlwa thapelo ya me;+A ko o sekegele kopo ya me e ke e dirang ka tlhoafalo tsebe.+Mo boikanyeging jwa gago nkaraba ka tshiamo ya gago.+ 2 Mme o se ka wa tsena mo katlholong le motlhanka wa gago;+Gonne ga go na ope yo o tshelang yo o ka nnang yo o siameng+ fa pele ga gago. 3 Gonne mmaba o lateletse moya wa me;+O thubaganyeditse botshelo jwa me fa fatshe.+O dirile gore ke nne mo mafelong a a lefifi jaaka ba ba suleng ka bosakhutleng.+ 4 Mme moya+ wa me o koafala mo teng ga me;Pelo ya me e itshupa e kgwaraletse mo teng ga me.+ 5 Ke gakologetswe malatsi a bogologolo;+Ke tlhatlhantse ka tiro ya gago yotlhe;+Ke ne ka itlhophela go nna ke tlhatlhanya ka tiro ya diatla tsa gago.+ 6 Ke otlololetse diatla tsa me kwa go wena;+Moya wa me o tshwana le lefatshe le le omileng le le go nyoretsweng.+ Seʹlah. 7 A ko o itlhaganele, o nkarabe, tlhe Jehofa.+Moya wa me o khutlile.+O se ka wa mphitlhela sefatlhego sa gago,+E seng jalo ke tla tshwana le ba ba fologelang mo kgatamping.+ 8 Dira gore ke utlwe bopelonomi jwa gago jwa lorato mo mosong,+Gonne ke ikantse wena.+Nkitsise tsela e ke tshwanetseng go tsamaya mo go yone,+Gonne ke tsholeleditse moya+ wa me kwa go wena. 9 Nkgolola mo babeng ba me, tlhe Jehofa.+Ke ipipile ka wena.+ 10 Nthuta go dira thato ya gago,+Gonne o Modimo wa me.+Moya wa gago o molemo;+E kete o ka nkgoga mo lefatsheng la thokgamo.+ 11 E kete o ka mpoloka ke tshela,+ tlhe Jehofa, ka ntlha ya leina la gago.+E kete o ka ntsha moya wa me mo matshwenyegong+ ka tshiamo+ ya gago. 12 Mme e kete o ka didimatsa baba+ ba me ka bopelonomi jwa gago jwa lorato;Mme o senye botlhe ba ba bontshang moya wa me bobaba,+Gonne ke motlhanka wa gago.+